**Afskrift af udvalgte dele af politirapporten, som blev udfærdiget i.f.m. valgklagen**

**Vedr. udbytningen af stemmesedler:** Det er i saa Henseende ved samstemmende Forklaringer af Skomager Mortensen og Tømrer Bjerregaard Thomsen af Hjørring oplyst at Forholdene har været følgende. Efter at Mortensen hos Borgmesteren i Byraadssalen havde erholdt sin Stemmeseddel begaar han sig med det Samme ind i Salen til det der staaende Bord, hvor Bjerregaard Thomsen sad og assisterede de paa Oppositionens Kandidater stemmende, dels med udfyldning af deres Stemmesedler, dels med Ombytning af en af ham udfyldt med vedkommendes uudfyldte Stemmeseddel. Denne tilbød nu Mortensen en saadan Stemmeseddel udfyldt med Navnene paa Oppositionskandidaterne, men da Mortensen efter at have gjort sig bekjendt med Indholdet erklærede at han vilde stemme paa Højres Kandidater, tilbød Thomsen at udfylde hans Stemmeseddel for ham i Overensstemmelse hermed. Mortensen har erklæret, at Klagen er fremkommet uden hans vidende og at han ikke har haft nogen Aarsag til at Klage.

**Politibetjent Pedersens vidnesbyrd:** Henad middag kom en Mand – ubekjendt til ham og bad ham om at udfylde stemmesedlen for ham. Han tog paa Bordet en trykt Seddel med Højres Liste og præsenterede den for Manden med forespørgsel om det var den Liste, han ville stemme paa. Manden svarede ikke men stod og saa en tid paa Listen og da han fornyer forespørgslen, mumler han nogle Ord som han tog for et Samtykke, hvorefter han (giver) sig til at udfylde Sedlen med Højres Liste. Paa samme tid kom der en Mand, der opfordrede Manden til at følge med sig hen til den anden side af Bordet. Pedersen smed nu den udfyldte Stemmeseddel paa Bordet og gik bort fra Bordet uden at han senere saa den.